31996R0540
L 079/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 540/96 НА СЪВЕТА
от 25 март 1996 година
за изменение на Регламент (ЕО) № 3010/95 относно пълно или частично суспендиране на митата приложими за определени продукти от глави 1 до 24 и глава 27 от Комбинираната номенклатура с произход от Малта и Турция (1995)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението от Комисията,
като има предвид, че Регламент (ЕО) № 3010/95 (1) суспендира напълно или частично митата за продукти от глави 1 до 24 и глава 27 от Комбинираната номенклатура на продукти с произход от Малта и Турция; като има предвид, че валидността на този регламент изтича на 31 декември 1995 г.;
като има предвид, че установените търговски отношения не следва да се прекъсват; като има предвид, че за целта е подходящо да се прилага и в бъдеще посочения регламент;
като има предвид, че тарифните облекчения предоставени в този контекст следва да са равни като минимум на отпуснатите от Общността на развиващите се страни по силата на Общата система на преференции (GSP);
като има предвид, че Митническият съюз между Европейската общност и Турция влезе в сила на 31 декември 1995 г.; като има предвид, че в резултат е подходящо да се изменят приложенията към горепосочения регламент,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3010/95 се изменя както следва:
1.
В заглавието се заличава „(1995)“.
2.
Член 1 се заменя от следния текст:
„Член 1
Следните продукти се внасят в Общността при мита за всеки един продукт както следва:
-
считано от 1 януари 1995 г., продуктите попадащи в глави 1 до 24 от Комбинираната номенклатура с произход Малта и Турция, включени в приложения I и II, и
-
считано от 1 януари 1995 г. петролни продукти рафинирани в Турция попадащи в глава 27 от Комбинираната номенклатура и включени в приложение III.“
3.
Приложенията се изменят както следва:
а)
в заглавието на последната колона на приложение I, текста „1.7. до 31.12.1995“ се заменя с текста „Считано от 1.7.1995“;
б)
в приложение I, редовете с номера 16.0500, 16.0510, 16.0520, 16.1070 и 16.2900 се заменят от таблицата в приложение I към настоящия регламент;
в)
приложение II се заменя от приложението под приложение II в настоящия регламент;
г)
приложение III се заличава считано от 31 декември 1995 г.
Член 2
Настоящият регламент влиза в сила в деня след публикуването му в Официален вестник на Европейските общности.
Прилага се от 1 януари 1995 г., с изключение на приложение II, което се прилага от 31 декември 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 март 1996 година.